जलेबी
जलेबी उत्तर भारत, पाकिस्तान व मध्यपूर्व का एक लोकप्रिय व्यंजन है। इसका आकार पेंचदार होता है और स्वाद करारा मीठा। इस मिठाई की धूम भारतीय उपमहाद्वीप से शुरू होकर पश्चिमी देश स्पेन तक जाती है। इस बीच भारत,बांग्लादेश, पाकिस्तान, ईरान के साथ तमाम अरब मुल्कों में भी यह खूब जानी-पहचानी है। आमतौर पर तो जलेबी सादी ही बनाई व पसंद की जाती है, पर पनीर या खोया जलेबी को भी लोग बडे चाव से खाते हैं। जलेबी भारत की राष्ट्रीय मिठाई हैं।
लपसी
लपसी एक महत्वपुर्ण राजस्थानी पकवान है जो की राजस्थान में मत्यु (मौत) भोज विवाह इत्यादि अवसरों पर बनाया जाता है जो कि कटे हुऐ गेहूँ और घी से बनता है तथा इसे राजस्थानी में लापसी भी कहते हैं। लपसी को कभी कभी दाल के साथ भी खाया जाता है। इस पकवान का प्रभाव राजस्थानी कहावतों पर भी देखा जा सकता है।